open-index/open-wikipedia-markdown huggingface dataset:
Եդոմացիներ

**Եդոմացիները** Եդոմի երկիրը բնակեցնող սեմական էթնիկ խումբ։ Ըստ Աստվածաշնչի (Ծննդ. 25:30) նրանք համարվում են Հակոբի երկվորյակ եղբայր Եսավի ժառանգները, ում կոչում էին նաև Եդոմ (  [*Է՛դոմ*, այսինքն՝ կարմիր], հին հունարեն՝ *Ἰδουμαία* [Իդումայա],  [Իդումէա])։ Ըստ Աստվածաշնչի՝ հրեաներն ու եդոմացիները երկու երկվորյակ եղբայրներից սերած ժողովուրդներ են։

Եդոմացիների անունը հանդիպում է ասորական հուշարձանների վրա, որտեղ այն սեպագիր լեզվով կարդացվում է որպես «ուդումի» կամ «ուդում»։ Նրանք ապրում էին Նեգևում և Հյուսիսային Սինայում, խոսում էին եդոմական լեզվով։ Երկրորդ Օրինաց գիրքը հատկապես ընդգծում է եդոմացիների և հրեաների փոխհարաբերությունները (Բ Օրինաց 23։7)։ Եդովմացիների կազմում առանձին խումբ էին կազմում ամաղեկացիները։

Հնագիտական պեղումները ցույց են տալիս, որ եդոմացիները որպես ազգություն գոյություն են ունեցել Ք.ա. առնվազն 11-րդ դարից սկսած ու դադարել են գոյություն ունենալ Հռոմեական Կայսրության կողմից վարված Հրեական Պատերազմների ժամանակաշրջանում՝ Ք.հ. 66-135 թվականներին։

## Պատմություն
[մինի|[Պետրա, Հորդանան]]
Ծաղկման շրջանում եդոմացիներն այնքան ուժեղ էին, որ կարող էին կազմել մինչև 20000 հոգանոց բանակ։ Նրանք խորթ չէին մշակութային զարգացմանը, ինչպես ցույց են տալիս իրենց տարածաշրջանի բազմաթիվ քաղաքների ավերակները՝ տաճարներով ու դամբարաններով։ Եդոմեայի մայրաքաղաքն էր Պետրան, որը այժմյան Հորդանանի գլխավոր տեսարժան վայրերից մեկն է։

Եդոմացիներին հպատակեցրեց Դավիթ արքայի բանակը՝ Հովաբի գլխավորությամբ՝ ըստ ավանդական ժամանակագրության, մոտ 10-րդ դարի կեսերինմ.թ.ա.։ Եդոմացիների մի մասը փախել է Եգիպտոս և ընդունել փարավոնի կողմից քաղաքացիություն Փառանի երկրում։ Եդոմացի արքայազն Ադերը ամուսնացել է փարավոնի կնոջ քրոջ հետ։ Դավիթ արքայի մահից հետո Ադերը վերադարցել է իր երկիրը։ Արդյունքում Եդոմեայի անկախությունը կորավ, և նրանք դարձան Իսրայելի հարկատուն մինչև Հուդայի թագավորության ղեկավար Հովրամի իշխանությունը, երբ Եդոմեան նորից անկախացավ։

Բաբելոնացիների հետ եդոմացիները մասնակցել են Երուսաղեմի պաշարմանը և կործանմանը՝ մ.թ.ա. 586 թվականին։ Մինչև մ.թ.ա. 6-րդ դարի վերջը նրանք գրավեցին հարավային Իսրայելի մի մասը։

Մ.թ.ա. III դարի վերջին Նաբաթեական թագավորության ձևավորմամբ՝ Եդոմեայի տարածքի մեծ մասը մտավ նրա կազմի մեջ։

Մ.թ.ա. 2-րդ դարի վերջին արևմտյան եդոմացիներին նվաճվեց և ստիպեց հուդայականություն ընդունել Հրեաստանի թագավոր Հասմոնյան դինաստիայի Հովհաննես Հիրկանոս I-ը։
մինի|Հերովդես I Մեծ
1-ին դարում մ.թ.ա ազգությամբ եդոմացի Հերովդեսը Հռոմի որոշմամբ կառքվեց Հրեաստանի թագավոր Հերովդես I Մեծ։ Նա բնաջնջեց Հասմոնյան տոհմը և հիմնեց նոր իշխող դինաստիա։

Նրանք վերջնականապես լքեցին պատմական ասպարեզը հռոմեացիների կողմից Երուսաղեմի կործանումից (մ.թ. 70թ.) և շրջակա տարածքները հռոմեական գավառների վերածելուց հետո։

106 թվականին Եդոմեան կորցրեց վասալ թագավորության կարգավիճակը, նրա տարածքի զգալի մասը մտավ հռոմեական Արաբիա նահանգի կազմի մեջ։ Դրանից հետո նրա պետականությունն այդպես էլ չվերականգնվեց, իսկ Եդոմիա անունը դադարեց գոյություն ունենալ։

## Ծանոթագրություններ

Կատեգորիա:Իսրայելի ազգեր
Կատեգորիա:Հին ազգեր
Կատեգորիա:Սեմական ազգեր
Պատմության աղբանոց

**Պատմության աղբանոց**, պատկերավոր արտահայտություն, որտեղ տեղ են գտնում այն մարդիկ, իրադարձությունները, գաղափարախոսությունները և այլն, որոնք մոռացության են մատնվում պատմության ընթացքում։

Ֆրանչեսկո Պետրարկան, այցելելով իր ժամանակի Հռոմ, այն անվանել է «պատմության աղբանոց»։

Ժամանակակից պատմության մեջ առաջիններից մեկն այս արտահայտությունն օգտագործել է Լև Տրոցկին՝ Խորհուրդների երկրորդ համագումարը լքած մենշևիկներին ուղղված ուղերձում (1917 թվականի նոյեմբերի 7)։ 
«Ժողովուրդը եկավ մեր հետևից, մենք հաղթանակ տարանք, իսկ հիմա մեզ ասում են՝ հրաժարվեք ձեր հաղթանակից, զիջեք, ընդունեք փոխզիջումը։ Ո՞ւմ հետ, հարցնում եմ ես ձեզ։ Տատանվող խմբերի՞ հետ, որոնք մեզ թողել են, իսկ հիմա մեզ առաջարկներ են անում։ Մենք նրանց ասում ենք՝ դուք ոչնչություն եք և ձախողվել եք։ Ձեր դերն ավարտված է, գնացեք այնտեղ, որը նախատեսված է ձեզ համար՝ պատմության աղբանոց»։

Այս արտահայտության օգտագործման մեկ այլ հայտնի օրինակ է դարձել 1982 թվականի հունիսի 8-ին Բրիտանիայի համայնքների պալատում Ռոնալդ Ռեյգանի ելույթը, որում նա Խորհրդային Միությունը անվանել է «չարի կայսրություն»։
…Ազատությունն ու ժողովրդավարությունը մարքսիզմն ու լենինիզմը կթողնեն պատմության աղբանոցում։

Օգտագործման վերջին օրինակներից մեկն այն հայտարարությունն է, որը 2011 թվականի մարտին Լիբիայի քաղաքացիական պատերազմի ժամանակ Մուամար Քադաֆին արել էր ՆԱՏՕ-ի երկրների հասցեին, որոնք սկսել էին Լիբիայի ռմբակոծությունները։

Այս ագրեսիան անցկացվում է ֆաշիստների բազմության կողմից, որն իր օրերը կավարտի պատմության աղբանոցում։

## Ծանոթագրություններ

Կատեգորիա:Դարձվածքներ
Կատեգորիա:Պատմություն
Կատեգորիա:Ռուսերեն բառեր և արտահայտություններ
Կատեգորիա:Քաղաքական կարգախոսներ
Արվեստագիտական հանդես

**Արվեստագիտական հանդես,** Հայաստանի գիտությունների ազգային ակադեմիային կից «Գիտություն» հրատարակչության կողմից հրատարակվող մասնագիտական հանդես, հրատարակվում է 2019 թվականից։

## Առաքելություն
Հանդեսի առաքելությունն է արվեստաբան-գիտնականների համատեղ ուժերով ու ջանքերով  հաղորդել հայ ժողովրդի արվեստի և ճարտարապետության ուսումնասիրության աշխատանքներին, նպաստել արվեստագիտության հետագա զարգացմանն ու վերելքին, արվեստագիտության հանգուցային հարցերի անաչառ և սկզբունքային լուսաբանմանը։
Հանդեսը լայնորեն լուսաբանում է Հայաստանի Հանրապետության արվեստագիտական և մշակութային նվաճումները, ինչպես նաև հայ ժողովրդի մշակութային կապերը մյուս ժողովուրդների հետ։

## Խմբագրական խորհուրդ
Գլխավոր խմբագիրն է Աննա Գրիգորի Ասատրյանը, պատասխանատու քարտուղարը՝ Մարգարիտա Արսենի Քամալյանը։

### Հայաստանից
# Արարատ Վլադիմիրի Աղասյան
# Մուրադ Մարգարի Հասրաթյան 
# Հենրիկ Վահանի Հովհաննիսյան
# Յուրի Միքայելի Սուվարյան
# Վիգեն Հովհաննեսի Ղազարյան
### Արտերկրից
# Արմեն Յուրիի Ղազարյան (Ռուսաստան, Մոսկվա)
# Ալեքսանդր Իվանի Չեպալով (Ուկրաինա, Կիև)  
# Րաֆֆի Իսպիրի Խարաջանյան (Լատվիա, Ռիգա)
# Մովսես Սեդրակի Հերկելեան (Լիբանան, Բեյրութ)
# Պատրիկ Զարեհի Տօնապետեան (Ֆրանսիա, Էքս-ան-Պրովանս)

## Ծանոթագրություններ

Կատեգորիա:Հայաստանի հանդեսներ
Կատեգորիա:Հայկական մշակութային պարբերականներ
Մասատո Կուդո

**Մասատո Կուդո**  (|工藤 壮人| ), ճապոնացի ֆուտբոլիստ, հարձակվող, խաղացել է Ճապոնիայի ֆուտբոլի ազգային հավաքականում։

## Կենսագրություն
Եղել է «Կաշիվա Ռեյսոլ» ակումբի սան, 2009-2015 թվականներին խաղացել է նրա հիմնական կազմում։ 2015 թվականի դեկտեմբերին Կուդոն տեղափոխվել է կանադական Ֆուտբոլի բարձրագույն լիգա (MLS), որտեղ իր դեբյուտը նշել է 2016 թվականի մարտի 6-ին, առաջին մրցաշրջանում՝ «Մոնրեալ Իմպակտի»  հետ խաղում»։ Նա իր առաջին գոլը խփել է  «Վանկուվեր Ուայթքափս» ակումբի կազմում՝ «Պորտլենդ Թիմբերս»ի դեմ խաղում։

2016 թվականի դեկտեմբերի 30-ին կողմերի համաձայնությամբ Կուդոյի պայմանագիրը խզվել է «Վանկուվեր Ուայթքափս» ակումբի հետ և նա երեք տարով նոր պայմանագիր է կնքել «Սանֆրեչե Հիրոսիմա» ակումբի հետ։

2010 թվականի սեպտեմբերի 23-ին Կուդոն ընդգրկվել է Ճապոնիայի երիտասարդական հավաքականի կազմում՝ մասնակցելու 2010 թվականի Ասիական ամառային խաղերին։ Ճապոնիայի հիմնական հավաքականի կազմում նա իր նորամուտը նշել է 2013 թվականի մայիսի 23-ին՝ Բուլղարիայի ֆուտբոլի ազգային հավաքականի կազմում։

Կուդոն մահացել է գլխուղեղի վիրահատության բարդություններից, 2022 թվականի հոկտեմբերի 21-ին, 32 տարեկանում։

## Ծանոթագրություններ

## Արտաքին հղումներ
* 
* 
* 
* Статистика на Japan National Football Team Database
* 

Կատեգորիա:Ճապոնացի ֆուտբոլիստներ
Կատեգորիա:Ճապոնիայի ֆուտբոլի հավաքականի ֆուտբոլիստներ
Կատեգորիա:Վանկուվեր Ուայթքեփսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ֆաննի Սալթեր

**Ֆաննի Մեյ Հաջինս Սալթեր** (, ), ամերիկացի փարոսապահ էր և Մերիլենդում գտնվող Թրքի Փոյնթ փարոսի () վերջին փարոսապահը։ Նա ծառայել է 1925 թվականից մինչև 1947 թվականներին ՝ մինչև թոշակի անցնելը, երբ կայանը լիովին ավտոմատացվել է։ 1922-1925 թվականներին նա ամուսնու հետ աշխատել է փարոսում՝ ամբողջությամբ ստանձնելով պարտականությունները նրա մահից հետո։

Որոշ ժամանակ Սոլթերը միակ կինն է եղել, որն աշխատել է Ամերիկայի Միացյալ Նահանգների առափնյա պահպանությունում և վերջին քաղաքացիական կին փարոսապահն է եղել ԱՄՆ-ում։ Նա չորս կին փարոսապահներից մեկն է եղել, ովքեր Թրքի Փոյնթ փարոսի գոյության 114 տարիներից 86 տարիները՝ 1844-1947 թվականներին ծառայել են այնտեղ։

## Կենսագրություն
Ֆաննին ծնվել  1882 թվականի մայիսի 20-ին Իսահակ Հաջինսի և Ինդիանա Ջարվիսի ընտանիքում։ Ամուսնացել է Կլարենս Ուինֆիլդ Սալթերի հետ 1904 թվականի մայիսի 24-ին Նրանք միասին ունեցել են երեք երեխա։

1920-ական թվականներին նա և իր ամուսինը կարճ ժամանակ ապրել են Վիրջինիայի Ֆրանկթաուն քաղաքում, որտեղ ծնվել է նրանց որդին։

Ֆաննին օգնել է ամուսնուն Չեսափիքի ծովածոցի տարածքում մի քանի փարոսների պահպանման և սպասարկման գործում։ Մինչև 1922 թվականը ընտանիքի սպասարկած բոլոր փարոսները գտնվել են Վիրջինիայում։

Սալթերը թոշակի անցավ 1947 թվականի հոկտեմբերի 1-ին, 65 տարեկանում՝ 22 տարվա ծառայությունից հետո։ Նրա վերջնական աշխատավարձը տարեկան կազմել է $2,229, որը համարժեք է 2021 թվականի $27,050 Լ Թոշակի անցնելու ժամանակ տված հարցազրույցի ժամանակ նա ասաց. «Օ՜, դա հեշտ նման գործ էր, բայց ոտքերս հոգնեցին»։ Թոշակի անցնելուց անմիջապես հետո փարոսի լույսը աշխատել է ավտոմատ կառավարումով՝ վերացնելով պահապանի կարիքը և Ֆանի Սալթերին դարձնել է վերջին քաղաքացիական կին փարոսապահը Միացյալ Նահանգներում։

Նա իր տունը կառուցել է ընդամենը փարոսից 10 կմ հեռու՝ մեկնաբանելով, որ գիշերը նա դեռ կարող էր տեսնել իր աշտարակի ճառագայթը։

Ֆանի Մեյ Սոլթերը մահացել է բնական մահով 1966 թվականի մարտի 11-ին Բալթիմորում[։ Նա և իր ամուսինը թաղված են կողք կողքի Սուրբ Պողոսի մեթոդիստական եկեղեցու գերեզմանատանը, Սյուզանում։

## Ծանոթագրություններ

Կատեգորիա:Ամերիկայի Միացյալ Նահանգների առափնյա պահպանության աշխատակիցներ
Բաքոս (նկար, դա Վինչի)

**Բաքոս** (), նախկինում հայտնի որպես **Սուրբ Հովհաննես Մկրտիչ** (), նկար, որը պահվում է Փարիզի Լուվր թանգարանում։ Այն հիմնված է իտալացի Վերածննդի նկարիչ Լեոնարդո դա Վինչիի նկարի վրա։ Ենթադրվում է, որ այն ստեղծվել է իր անհայտ հետևորդի կողմից հնարավոր է հենց Լեոնարդո դա Վինչիի արհեստանոցում։ Արվեստաբան Սիդնեյ Ջ. Ֆրիդբերգը նկարը վերագրում է Լեոնարդոյի երկրորդ միլանյան շրջանին։ Բաքոս նկարի հնարավոր հեղինակների թվում էին լոմբարդյան նկարիչներ Չեզարե դա Սեստոն, Մարկո դ'Օջիոնոն, Ֆրանչեսկո Մելցին և Չեզարե Բեռնացանոն։ Նկարում պատկերված է տղամարդու մարմին՝ ծածկված ընձառյուծի մորթով, իսկ գլխին կար պսակ։ Նա նստած է հովվերգական բնապատկերի ֆոնին։ Նա աջ ձեռքով ցույց է տալիս ձախ կողմը, իսկ ձախ ձեռքով, իր թիրուսը սեղմելով, մատնանշում է գետինը։

Նկարում սկզբնապես պատկերված էր Հովհաննես Մկրտիչը։ 17-րդ դարի վերջին՝ 1683-1693 թվականներին, այն վերափոխվեց, և արական կերպարը սկսեց ներկայացնել Բաքոսին։

Իտալացի գիտնական Կասիանո դալ Պոցցոն, ով 1625 թվականին տեսել է նկարի բնօրինակը Ֆոնտենբլո պալատում, նկարագրել է, որ այն չունի ոչ բարեպաշտություն, ոչ պարկեշտություն, ոչ էլ նմանություն Հովհաննես Մկրտչին։ Գեղեցիկ, երիտասարդ և թեթևակի անդրոգեն Հովհաննեսը այս նկարում հակասում էր գոյություն ունեցող ավանդույթներին՝ որպես կանոն՝ տարեց ճգնավոր մարգարեի կերպարը աղավաղելով։ Բայց այս նկարի պատկերը շատ նման է Լեոնարդո դա Վինչիի Հովհաննես Մկրտիչին, որը նույնպես պահվում է Լուվրում։

Նկարի փոփոխության ժամանակ Հովհաննես Մկրտչի կերպարը վերածվել է հեթանոսական աստվածության կերպարի, երկար խաչաձև գավազանը դարձել է Բակոսի թիրուսը։ Ավելացվել է խաղողի ծաղկեպսակ։ Մորթյա հագուստը Հովհաննես Մկրտչի ժառանգությունն է, բայց այն ծածկված էր ընձառյուծի բծերով, որոնք, ինչպես ծաղկեպսակը, կապված էին Բաքոսի հետ՝ հռոմեական գինու և արբեցողության աստծուն։

## Ծանոթագրություններ

## Գրականություն
* Musée du Louvre, *Hommage à Léonard de Vinci* 1952

Կատեգորիա:Լեոնարդո դա Վինչիի նկարներ
Կատեգորիա:Լուվրի նկարներ
Կատեգորիա:1515 նկարներ
Կատեգորիա:Դիոնիսոս
Snapshot Games

**Snapshot Games**, համակարգչային խաղեր մշակող ընկերություն, որը տեղակայված է Սոֆիայում (Բուլղարիա)։ Snapshot Games-ը հիմնադրվել է 2013 թվականին Ջուլիան Գոլլոպի և Դեյվիդ Կեյի կողմից։ Գոլլոպը հայտնի է, ինչպես X-COM, UFO: Enemy Unknown և X-COM: Apocalypse խաղաշարքերի ստեղծող։ Բացի Գոլլոպից ընկերությունում աշխատում են այլ 8 վետերան աշխատակիցներ, որոնք ժամանակին աշխատաել են այլ բուլղարական ընկերություններում։

## Պատմություն
Snapshot Games-ը հիմնադրվել է 2013 թվականի նոյեմբերի 12-ին Կոլիֆոռնիայում, որպես մասնավոր ընկերություն։ Ընկերությունը տեղակայված է Բուլղարիայում, որտեղ էլ ապրում է ընկերության հիմնադիր Ջուլիան Գոլլոպը, քաղաքի ընտրության հարցում կարևոր դեր խաղաց քաղաքում ավելի քիչ ծախսերի առկայությունը։

2014 թվականի ապրիլին ընկերությունը մեկնարկեց հանգանակություն, որը նախատեսված էր Chaos Reborn խաղի առաջին տարբերակի մշակման համար։ Հանգանակության արդյունքում հավաքվեց 210 000 դոլար գումար։ 2014 թվականի դեկտեմբերի 9-ին խաղը հայտնվեց Steam նախավաճառքների շարքում, իսկ արդեն 2015 թվականի հոկտեմբերի 26-ին կայացավ խաղի պաշտոնական թողարկումը։ Metacritic կայքում խաղը ստացավ 86/100 գնահատականը։ PC Gamer-ը խաղի տվեց 87% հավանություն։ 2015 թվականին խաղը պարգևատրվեց Golden Joystick Awards մրցանակով, որպես լավագույն ինդի խաղ։

2016 թվականի մարտի 18-ին, Ջուլիան Գոլլոպը Twitter-ում կատարեց հրապարակում Phoenix Point խաղի մշակման մասին։ Ողջ հաջորդ տարվա ընթացքում զբաղվեց այդ խաղի մշակմամբ։ Ներդրելով 450 000 դոլլար, 2017 թվականի ապրիլին ընկերությունը մեկնարկեց հանգանակություն՝ 500 000 դոլլար հավաքելու նպատակով, որը պետք է ուղղվեր խաղի մշաման և թողարկման համար։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Խաղեր
Կատեգորիա:Համակարգչային խաղեր
Վանա կողակ

***Վանա կողակը*** (), որը նաև հայտնի է որպես **Կոսվիգի կողակ**, ծածանազգիներ ձկնատեսակ է, որն բնակվում է Վանա լճի ավազանում։ Սակայն հավանական է (բայց վերջնականապես պարզ չէ), որ սա նույն ձուկն է, ինչ *[[Դամասկոսյան կողակ]]ը ()*, և հետևաբար անվանումը պարզապես հոմանիշ է։

## Ծանոթագրություններ

Կատեգորիա:Քաղցրահամ ջրերի ձկներ
Կատեգորիա:Անորոշ կարգավիճակով տեսակներ
Օդաբաշյան

**Օդաբաշյան**, հայկական ազգանուն։ Հանդիպում են նաև Օտապաշյան և Ադաբաշյան տարբերակները։

## Ազգանունը կրողներ
* Ասյա Անուշավանի Օդաբաշյան (1924-1998), պատմաբան, ազգագրագետ։
* Պողոս Պետրոսի Օդաբաշյան (1875-1915), ազատագրական շարժման գործիչ։

## Տես նաև
* Սահակ (Քերովբե) Օտապաշյան (1875-1915), եկեղեցական գործիչ, մանկավարժ։
* Ալեքսանդր Արտյոմի Ադաբաշյան (ծ. 1945), դերասան, նկարիչ, սցենարիստ, ռեժիսոր։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
Կատեգորիա:Մականվանական հիմքով ազգանուններ
Օզանյան

**Օզանյան**, հայկական ազգանուն։

## Ազգանունը կրողներ
* Անդրանիկ Թորոսի Օզանյան (1865-1927), զորահրամանատար, պետական գործիչ, ֆիդայապետ։
* Գագիկ Դ. Օզանյան (1882-1915) ազգային-ազատագրական պայքարի գործիչ, գրող, մանկավարժ։
* Ե. Օզանյան (՞-20-րդ դար), «Հառաջ»-ի թղթակից։
* Մեսրոպ Օզանյան (19-րդ դար-՞), «Արև»-ի թղթակից։
* Մերուժան Օզանյան (Սիրիճան, 1885-1965), խմբագիր։
* Նուբար Օզանյան (1956-2017), հեղափոխական, ռազմական գործիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Պարսկերեն հիմքով ազգանուններ
Կատեգորիա:Անձնանվանական հիմքով ազգանուններ
Ֆարմանյան

**Ֆարմանյան**, հայկական ազգանուն։

## Ազգանունը կրողներ
* Հմայակ Ֆարմանյան (1860-1930), «Հորիզոն»-ի թղթակից։
* Սամվել Ժորայի Ֆարմանյան (1978), քաղաքական գործիչ։
* Վոլոդյա Վաղարշակի Ֆարմանյան, (Աբրահամյան, 1924-1945), բանաստեղծ։
* Տիգրան Սիմոնի Ֆարմանյան (1953-2019), լրագրող։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Պարսկերեն հիմքով ազգանուններ
Կատեգորիա:Անձնանվանական հիմքով ազգանուններ
Ուիլյամ Մոնտգոմերի Թոմսոն

Սըր **Ուիլյամ Մոնտգոմերի Թոմսոն** (անգլերեն` William Montgomery Thomson, )` բրիտանական բանակի գեներալ-լեյտենանտ, որը 1918 թվականին եղել է Բաքվի ռազմական ղեկավար և կարևոր դեր խաղացել 1918-1919 թվականներին Հարավային Կովկասում ծավալված իրադարձություններում։

## Կենսագրություն
Ծնվել է 1877 թվականի դեկտեմբերի 2-ին։ Ուիլյամ Թոմսոնը 78-րդ լեռնային գնդի կապիտան Ուիլյամ Թոմսոնի չորրորդ տղան էր։ Նրա ավագ եղբայր Հենրի Բրոթոն Թոմսոնը կանադական բիզնեսմեն և քաղաքական գործիչ էր։ Մյուս եղբայրը` Թոմաս Ուելդոն Թոմսոնը ամուսինն էր Գվինեթ Բեբբի, որը Մեծ Բրիտանիայում առաջին կին իրավաբաններից մեկն էր։

Ուիլյամ Թոմսոնը կրթությունը ստացել է Անգլիայի Բեդֆորդ քաղաքի դպրոցում։ 1897 թվականից միացել է Սիֆորթի լեռնային գնդին (անգլ.` Seaforth Highlanders), 1898-ին ծառայել Սուդանում։

Առաջին համաշխարհային պատերազմի ժամանակ եղել է Ֆրանսիայում և Միջագետքում Սիֆորթի լեռնային 1-ին գնդի, 1916-1917 թվականներին` 35-րդ հնդկական բրիգադի, 1917-1918 թվականներին` 14-րդ հնդկական դիվիզիայի հրամանատար։ 1918 թվականի սեպտեմբերից եղել է հյուսիսային Պարսկաստանում, 1919 թվականի մարտից մինչև մայիսը` Հարավային Կովկասում բրիտանական զորքերի հրամանատար։

1918 թվականի նոյեմբերին 2000 բրիտանական զինվորների և ռուս գեներալ Նիկոլայ Բարաթովի զորաջոկատի հետ Թոմսոնը մտել է Բաքու։ Գտնվելով Բաքվում և ապա Թիֆլիսում` ակտիվ մասնակցություն է ունեցել նորաստեղծ Հայաստանի, Վրաստանի և Ադրբեջանի հանրապետությունների միջև վիճելի հարցերի լուծման բրիտանական փորձերում։

1920 թվականի ապրիլին դարձել է 154-րդ հետևակային բրիգադի հրամանատար, 1924 թվականի նոյեմբերին` Հնդկաստանի Ասսամ նահանգի զորքերի հրամանատար, իսկ 1925 թվականի հունիսից` 51-րդ լեռնային դիվիզիայի հրամանատար։

Թոշակի է անցել 1934 թվականին, մահացել` 1963 թվականի հուլիսի 23-ին։ Թաղված է հյուսիսային Շոտլանդիայում գտնվող Քինլոսի աբբայության տարածքում։

## Ծանոթագրություններ

Կատեգորիա:Բաղնիքի շքանշանի ասպետներ
Coffee Stain

**Coffee Stain**, շվեդական ընկերությունների խումբ, որոնք զբաղվում են համակարգչային խաղերի մշակմամբ և հրատարակչությամբ։ Գլխավոր գրասենյակը գտնվում է Շյովդե քաղաքում։

## Պատմություն
Coffee Stain Studios ընկերությունը հիմնադրվել է 2010 թվականին Շյովդեի համալսարաների 9 ուսանողների կողմից, որպես համակարգչային խաղերի մշակող ընկերություն։ 2010 թվականին դեկտեմբերի 16-ին թողարկվեց ընկերության առաջին բջջային խաղը՝ I Love Strawberries, iOS օպաերացիոն համակարգերի համար, որպես հրատարակիչ հանդես եկավ Atari, Inc ընկերությունը։ Երկրորդ Sanctum խաղը թողարկվեց, որպես Unreal Tournament 3-ի տարբերակ, և հաղթեց Make Something Unreal մրցանակաբաշխությունում, որը անց է կացվել 2009 թվականին։ Փոփոխված տարբերակը ստացավ բավականին դրական ակնարկներ քննադատների կողմից, և ստուդիան շնորհիվ անվճար Unreal Development Kit գործիքի, սեփականաշնորհեց խաղը, և արդեն 2011 թվականի ապրիլի 15-ին թողարկվեց խաղի ամբողջական տարբերակը։ Դեռ 2011 թվականի մարտի 23-ին ընկերությունը պայմանագիր կնքեց Epic Games հետ, թույլտվություն Unreal Engine 3-ի օգտագործման իրավունք։ 2013 թվականին թողարկվեց խաղի շարունակությունը՝ Sanctum 2։

2014 թվականի ապրիլին թողարկված Goat Simulator խաղը, քննադատների կողմից ստացավ ոչ այդ դրական ակնարկները, սակայն դա չխանգառեց խաղին գրավել շատ խաղացողների ուշադրությունը։ Իսկ արդեն 2014 թվականի օգոստոսին Goat Simulator-ը վաճառքի թվով առաջատարն էր և գերազանցում էր ընկերության նախկին բոլոր խաղերի ընդհանուր վաճառաքի թվին, 2016 թվականին խաղի ընդհանուր վաճառքից ստացված գումարը դարձավ 12 միլիոն դոլար։

2017 թվականին Coffee Stain-ը հայտարարեց Coffee Stain Publishing հաստատության մասին, որը զբաղվում էր այլ մշակողների խաղերի հրատարակչությամբ։ Առաջին նման խաղը դարձավ Huntdown-ը մշակված Easy Trigger ընկերության կողմից։ Միևնույն ժամանակ Coffee Stain ընկերությունը գնեց Ghost Ship Games ընկերության մի մասը, դառնալով Deep Rock Galactic խաղի հրատարակիչը, 2017 թվականին Coffee Stain-ը ձեռք բերեց Lavapotion ընկերության մի մասը։ Levelling the Playing Field ներդրումային ծրագրերի շրջանակներում ընկերությունը 2018 թվականին ներդրումներ կատարեց դանիական Other Tales Interactive և շվեդական Kavalri ընկերություններում։ 2018 թվականին Coffee Stain-ը ձեռք բերեց Gone North Games ստուդիային մեծ մասը, որի հետ նախկինում համագործակցել են, որպես հրատարակիչ, և միացրեց իր ընկերությունների խմբին անվանափոխելով Coffee Stain North։

## Խաղերի շարք

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Խաղեր
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Սպանություն ձմեռային Յալթայում

**«Սպանություն ձմեռային Յալթայում»** (), 2007 թվականի ուկրաինական դետեկտիվ ֆիլմ, որը նկարահանել է ռեժիսոր Ալեքսանդր Մուրատովը Դովժենկոյի անվան կինոստուդիայում։

## Սյուժե
Յալթայում սպանվել է առևտրային ընկերության հաշվապահը։ Հետաքննությունը վարում են դատախազության քննիչ Լեոնիդ Պրոխորենկոն և ոստիկանության կապիտան Ախտեմ Աբլաևը։ Անմիջապես հայտնվում է կասկածյալը՝ ոմն Սերգեյ Գնեզդիլո, որին ականատեսները սպանության օրը տեսել են զոհի հետևից գնալիս, բայց այլ ապացույցներ չկան։ Թեոդոսիայից հայտնում են, որ ձերբակալել են ոմն Վադիմ Կոզլովսկու, որը խոստովանել է սպանությունը։ Պրոխորենկոն հարցաքննում է նրան և տեսնում, որ նա հոգեկան հիվանդ է և անմիջապես խոստովանում է մի շարք այլ աղմկահարույց հանցագործությունների մասին։ Քննիչը միայն մեկ ապացույց ունի, բայց նա տանում է Ալչևսկ, իսկ Պրոխորենկոն ճանապարհ է ընկնում։

## Նկարահանումներ
Հիմնական նկարահանումներն անցկացվել են Յալթայում և Սիմֆերոպոլում, ինչպես նաև Լուգանսկի շրջանի Ալչևսկ քաղաքում և Կիևում։

## Դերերում
* Օլեգ Սավկին - Լեոնիդ Պրոխորենկո, դատախազության քննիչ
* Մուստաֆա Կուրտմուլաև - Ախտեմ Աբլաև, ոստիկանության կապիտան
* Վլադիմիր Նեչեպորենկո - Ֆիլիպովիչ, ոստիկանության գնդապետ
* Նիկոլայ Շուտկո - Դանիել Տկաչուկ
* Անատոլի Յաշչկենկո - Սերգեյ Գնեզդիլո, կասկածյալ
* Յուրի Ֆրեգան - Վադիմ Կոզլովսկի
* Դմիտրի Ֆրոլով - կեղծ Կոզլովսկի
* Ելենա Բոնդարևա-Ռեպինա - Կոզլովսկու կինը
* Օլեգ Պրիմոգենով - Նիկոլայ Պոպով
* Լեոնիդ Տիտով - Տյունին, դատախազ
* Գրիգորի Բոկովենկո - դատափորձագետ
* Վադիմ Բուլգակով - քննչական մեկուսարանի պետ
* Վալերի Վեսնին - գնդապետ Ալչևսկից
* Միխայիլ Ժոնին - տեղամասային տեսուչ Ալչևսկից
* Նատալյա Իվանսկայա - Նատաշա
* Օլգա Լիմար - Օլգա

## Նկարահանող խումբ
* Ռեժիսոր՝ Ալեքսանդր Մուրատով
* Սցենարիստ՝ Ալեքսանդր Մուրատով
* Օպերատոր՝ Վլադիմիր Բաս
* Կոմպոզիտոր՝ Սերգեյ Գրիմալսկի
* Նկարիչ՝ Տատյանա Լազարևա

## Ծանոթագրություններ

## Աղբյուրներ
* Вбивство у зимовій Ялті // Ուկրաինայի կինոյի հարցերով պետական գործակալություն

## Գրականություն
* *Светлана Божко* — «Следователь» Александр Муратов // Газета «День», № 207, 27 ноября, 2007

Կատեգորիա:Ուկրաինական ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Ուկրաիներեն ֆիլմեր
Կատեգորիա:2006 ֆիլմեր
Քևին Կորդես

**Քևին    Կորդես** (, ), ամերիկացի լողորդ, որը մասնագիտացված է բրաս ոճում։ 2015 թվականի աշխարհի չեմպիոն, աշխարհի առաջնության մրցանակակիր, կարճ մրցատարածությունում լողի աշխարհի չեմպիոն։

## Կենսագրություն
Քևին    Կորդեսը ծնվել է 1993 թվականի օգոստոսի 13-ին։ 2011 թվականից սովորել է Արիզոնայի համալսարանի ֆիզոլոգիայի ֆակուլտետում և հաջող ելույթ է ունեցել *«Arizona Wildcats»* թիմում՝ հինգ ոսկե մեդալ նվաճելով Ուսանողական սպորտաձևերի ազգային ասոցիացիայի 2012-2014 թվականների ազգային առաջնությունում։ 2013 թվականին ճանաչվել է ասոցացիայի տարվա լավագույն լողորդ։

2012 թվականին  Ամառային օլիմպիական խաղերի ազգային ընտրական փուլում Քևինը դարձել  է երրորդը հարյուր մետրանոց բրասում և տասներկուերորդը՝ 200 մետր մրցատարածությունում և չի հայտնվել օլիմպիական թիմում։ Նույն թվականի դեկտեմբերին համակցված էստաֆետայի կարճ մրցատարածությունում դարձել է աշխարհի չեմպիոն, նաև նվաճել է բրոնզե մեդալ 100 մետրանոց  բրասում։

2013 թվականին ընտրվել է Ամառային օլիմպիական խաղերին մասնակցելու համար, որտեղ հանդես է եկել չորս մրցաձևերում։ Սկզբում բրասի հարյուր մետրանոց մրցատարածությունում Քևինը դարձել է յոթերորդը։ Երկու անգամ կարճ մրցատարածությունում ամերիկացի լողորդը չի անցել կիսաեզրափակիչ՝ դառնալով 21-րդը մրցումների նախնական փուլում։ Ապա 200 մետրանոց մրցատարածությունում անցել է եզրափակիչ՝ ցույց տալով 9-րդ ժամանակը կիսաեզրափակչում։  Քևինը ելույթ է ունեցել եզրափակիչ լողում՝ համակցված լողամրցումում, որտեղ ամերիկյան թիմը ցույց է տվել լավագույն արդյունք, բայց որակազրկվել է լողամրցումը    Կորդեսին փոխանցելու փուլում ֆալստարտի պատճառով։

2015 թվականին Քևինը հաջող ելույթ է ունեցել Աշխարհի առաջնությունում, որտեղ նվաճել է 4 մեդալ։ Բրասի 50 մետր մրցատարածությունում Քևինը նվաճել է բրոնզե մեդալ։ Ապա համակցված էստաֆետայում նվաճել է «արծաթ»։ Բրասի 200 մետր մրցատարածությունում նվաճել է «արծաթ»՝ առաջին տեղի համար պայքարում 0,29 վայրկյանով պարտվելով  գերմանացի Մարկո Կոխին։  Քևին    Կորդեսը հանդես է եկել համակցված լողամրցումում, որտեղ համառ պայքարում հաղթել է ԱՄՆ-ի թիմը՝ այդպիսով դառնալով աշխարհի չեմպիոն։

## Ծանոթագրություններ

## Արտաքին հղումներ
* Кевин Кордес в Твиттере 
* Кевин Кордес на Arizonawildcats.com 
* Кевин Профиль на сайте swimrankings.net 

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Ամերիկացի լողորդներ
Կատեգորիա:Ամերիկացի օլիմպիական չեմպիոններ
Թեոֆիլ Աբեգա

**Թեոֆիլ Աբեգա Մ’Բիդա** (, ), կամերունցի ֆուտբոլիստ և քաղաքական գործիչ։

## Ակումբային կարիերա
Աբեգան իր պրոֆիսոնալ կարիերան սկսել է 1974 թվականին Կամերունի «Կանոն Յաունդե» ակումբում, որի հետ հաղթել է բազմաթիվ մրցաշարերում։ 1984 թվականին տեղափոխվել է Ֆրանսիա, որտեղ խաղացել է «Թուլուզ» ակումբի կազմում։ «Թուլուզ» ակումբում Թեոֆիլը անցկացրել է 20 մրցախաղ և խփել՝ 3 գոլ։ Կարիերան ավարտել է Շվեյցարիայի «Վեվեյ Սպորտ» ակումբում, որի կազմում խաղացել է 1985-1987 թվականներին։

## Ելույթներ հավաքականի կազմում
Հավաքականի կազմում ընդհանուր առմամբ անցկացրել է 51 խաղ և խփել՝ 9 գոլ։ 1982 թվականի Աֆրիկայի ազգերի գավաթի, 1984 թվականի Աֆրիկայի ազգերի գավաթի (եղել է հավաքականի կապիտանը և եզրափակչում խփել է գոլ), 1986 թվականի Աֆրիկայի ազգերի գավաթի և 1984 թվականի Ամառային օլիմպիական խաղերի մասնակից է։ Զամբիայի հավաքականի դարպասապահ Դեյվիդ Չաբալոյի հետ ընդհարվելուց հետո 1986 թվականի Աֆրիկյան ազգերի գավաթում ավարտել է իր կարիերան։ Ապա մտել է  քաղաքականություն՝ դառնալով  Յաունդեում վեց արոնդիսմանների քաղաքապետ։

2006 թվականին ներառվել է ԱՖԿ-ի 200 աֆրիկացի ֆուտբոլիստների ցուցակում՝ 50 տարի պաշտոնավարելու համար։

## Մահ
Աբեգան մահացել է 2012 թվականի նոյեմբերի 15-ին Յաունդեում սրտի կանգից։

## Ձեռքբերումներ
### Ակումբային

* Կամերունի չեմպիոն՝ 1974, 1977, 1979, 1980, 1982
* Կամերունի գավաթի գավաթակիր՝ 1975—1978, 1983
* Աֆրիկայի չեմպիոների գավաթի գավաթակիր՝ 1978, 1980
* ԱՖԿ գավաթի գավաթակիր՝ 1979

### Հավաքական
* Աֆրիկյան ազգերի գավաթի  գավաթակիր՝ 1984,
* 1986 թվականի Աֆրիկյան ազգերի գավաթի եզրափակիչ փուլի մասնակից;

### Անհատական
* Աֆրիկացի տարվա ֆուտբոլիստ՝ 1984

## Ծանոթագրություններ

Կատեգորիա:Թուլուզի ֆուտբոլիստներ
Կատեգորիա:Կամերունի հավաքականի ֆուտբոլիստներ
Կատեգորիա:Կամերունի քաղաքական գործիչներ
Կատեգորիա:Կամերունցի ֆուտբոլիստներ
Կատեգորիա:Սրտի կաթվածից մահացածներ
Կատեգորիա:Տղամարդկանց ֆուտբոլի կիսապաշտպաններ
Գևորգ Օհանյան (այլ կիրառումներ)

**Գևորգ Օհանյան** անուն-ազգանունը կարող է վերաբերել.

** Գևորգ Դ. Օհանյան (19-րդ դար-1910-ական թթ.), «Հովիտ»-ի թղթակից։
** Գևորգ Օհանյան (1888-՞), գրող, լրագրող։
** Գևորգ Օհանյան (19-20-րդ դար), բանաստեղծ։
** Գևորգ Սմբատի Օհանյան (1935-2016), բանաստեղծ, թարգմանիչ։

## Ծանոթագրություններ
Գրիգոր Օհանյան (այլ կիրառումներ)

**Գրիգոր Օհանյան** անուն-ազգանունը կարող է վերաբերել.

** Գրիգոր Օհանյան (ծնվ. 20-րդ դար), լրագրող։
** Գրիգոր Գրիգորի Օհանյան (ծնվ. 1925), դերասան։
** Գրիգոր Սուրենի Օհանյան (ծնվ. 1925), ծաղրանկարիչ։

## Ծանոթագրություններ
Հակոբ Օհանյան (այլ կիրառումներ)

**Հակոբ Օհանյան** անուն-ազգանունը կարող է վերաբերել.

* Հակոբ Օհանյան (1876-1920), դերասանի, ռեժիսոր։
* Հակոբ Օհանյան (20-րդ դար), «Ջանք»-ի թղթակից։

## Ծանոթագրություններ
Հովհաննես Օհանյան (այլ կիրառումներ)

**Հովհաննես Օհանյան** անուն-ազգանունը կարող է վերաբերել.

* Հովհաննես Գրիգորի Օհանյան (1896-1960), ռեժիսոր, սցենարիստ, գյուտարար, բժիշկ։
* Հովհաննես Գրիգորի Օհանյան (19-20-րդ դարեր), մտավորական։
* Հովհաննես Օհանյան (19-րդ դար-1910-ական թթ.), գավառական թղթակից։

## Ծանոթագրություններ
Օհանջանյան

**Օհանջանյան**, հայկական ազգանուն։

## Ազգանունը կրողներ
* Ավետիս Օհանջանյան, Հայաստանի առաջին Հանրապետության Խորհրդարանի 2-րդ գումարման պատգամավոր։
* Արարատ Արամայիսի Օհանջանյան (1968), բժիշկ, նյարդաբան, Արցախի առողջապահության նախարար։
* **[[Արտաշես Օհանջանյան (այլ կիրառումներ)|Արտաշես Օհանջանյան]]**
** Արտաշես Օհանջանյան (1872-1932), գրաշար։
** Արտաշես Օհանջանյան (19-րդ դար-՞), բժիշկ։
* Արտեմ Սեդրակի Օհանջանյան (1936), կինոռեժիսոր և սցենարիստ, պատմաբան։
* Արտյուշա Օհանջանյան (1917-1942), օդաչու։
* Բոգդան Շամիրի Ջանյան (1917-2010), բանաստեղծ։
* Գագիկ Շահենի Օհանջանյան (1964-1994), ազատամարտիկ։
* Գուրգեն Հովհաննեսի Օհանջանյան (1902-1965), արդարադատության գեներալ-մայոր։
* Գրիգոր Օհանջանյան (19-20-րդ դար), «Խորհրդային Հայաստան»-ի թղթակից։
* Դեմիս Արմեն Օհանջանյան (ծ. 1978), ֆուտբոլիստ։
* Երանուհի Ստեփանի Օհանջանյան (*[[Հարությունյան]]*, 1864-1958), թարգմանիչ։
* Ժորա Գրիգորի Օհանջանյան (ծ. 1942), ճարտարագետ, բարեգործ։
* Լևոն Վահանի Օհանջանյան (1880-1944), Ադրբեջանում խորհրդային ռեժիմի հաստատման մասնակից։
* Խաչատուր Գևորգի Օհանջանյան (1897-1972), Հայաստանում խորհրդային օկուպացիայի մասնակից։
* Կոնստանտին Սերգեյի Օհանջանյան (1912-1991), ճարտարապետ, ինժեներ-շինարար։
* Համազասպ (Համո) Հովհաննեսի Օհանջանյան (1873-1947), բժիշկ, քաղաքական, պետական գործիչ։
* Հրաչյա Օհանջանյան (1911-1987), լրագրող։
* Նորայր Հակոբի Օհանջանյան (1888-1961), մշակութային գործիչ, թարգմանիչ։
* Ռուբեն Կարապետի Օհանջանյան (19-րդ դար-1941), մանկավարժ։
* Սարգիս Մ. Օհանջանյան (1870-1918), գավառական թղթակից։
* Վազգեն Գարեգինի Օհանջանյան (1932-1987), բանաստեղծ, արձակագիր, դրամատուրգ, հրապարակախոս։
* Վիկտորյա Օհանջանյան, իրանահայ ճարտարապետ։
* Ֆլորա Ստեփանի Օհանջանյան (*[[Վարդանյան]]*, 1881-1942), Անդրկովկասում հեղափոխական շարժումների մասնակից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Հայերեն հիմքով ազգանուններ
Արտաշես Օհանջանյան (այլ կիրառումներ)

**Արտաշես Օհանջանյան** անուն-ազգանունը կարող է վերաբերել.

* Արտաշես Օհանջանյան (1872-1932), գրաշար։
* Արտաշես Օհանջանյան (19-րդ դար-՞), բժիշկ։

## Ծանոթագրություններ
Օրբելյան

**Օրբելյան**, հայկական ազգանուն։

## Ազգանունը կրողներ
* Արամ Սմբատի Օրբելյան (1983), ՀՀ պետական գործիչ, իրավաբան։
* Բուրթել Օրբելյան, 14-րդ դարի ռազմական և պետական գործիչ, Օրբելյան տոհմի գահերեց իշխան (1300-1349), իշխանաց իշխան։
* Էլիկում Օրբելյան (՞-1184), իշխան Վրաց թագավորությունում, Նախիջևանի Երնջակ բերդի, Ճահուկ ավանի և Քալասրահի իշխան, Ելտկուզյանների ենթակայությամբ։
* **[[Կոնստանտին Օրբելյան (այլ կիրառումներ)|Կոնստանտին Օրբելյան]]**
** Կոնստանտին Աղապարոնի Օրբելյան (1928-2014), դաշնակահար, դիրիժոր, երգահան։ 
** Կոնստանտին Գարիի Օրբելյան (1956), դիրիժոր, դաշնակահար։
* Ներսես Օրբելյան (19-րդ դար-՞), թղթակից։
* Սմբատ Օրբելյան (՞-1273), իշխան, քաղաքական գործիչ։
* Ստեփանոս Օրբելյան (մոտ 1250-1303), պատմագիր, աստվածաբան, բանաստեղծ, կրոնական և քաղաքական գործիչ, արքեպիսկոպոս։
* Տարսայիճ Օրբելյան (մահ. 1290), Սյունիքի իշխանապետ 1273 թվականից։

## Տես նաև
* Օրբելյաններ

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Օրմանյան

**Օրմանյան**, հայկական ազգանուն։

## Ազգանունը կրողներ
* Արմենակ Օրմանյան (20-րդ դար), բանաստեղծ։
* Մաղաքիա Օրմանյան (1841-1918), աստվածաբան, հայագետ, պատմաբան, բանասեր, հրապարակախոս, հասարակական գործիչ։
* Վիչեն Օրմանյան (1844-1889), հոգեբույժ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Քաթանյան

**Քաթանյան**, հայկական ազգանուն։

## Ազգանունը կրողներ
* Արամ Գրիգորի Քաթանյան (1926-1998), դիրիժոր։
* Կոստանդին Արամի Քաթանյան (1960), լրագրող։
* Հովհաննես Բաբայի Քաթանյան (1824-1894), գրաֆիկ։
* Մ. Քաթանյան (20-րդ դար), պետական գործիչ։
* Ռուբեն Պավելի Քաթանյան (1881 կամ 1888-1966), իրավաբան, կուսակցական և պետական գործիչ։
* **[[Վասիլի Քաթանյան (այլ կիրառումներ)|Վասիլի Քաթանյան]]**
** Վասիլի Աբգարի Քաթանյան (1902-1980), ռուսալեզու գրականագետ, դրամատուրգ։
** Վասիլի Վասիլիի Քաթանյան (1924-1999), կինոռեժիսոր, գրող։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Պարսկերեն հիմքով ազգանուններ
Կատեգորիա:Անձնանվանական հիմքով ազգանուններ
Նախկիններ (Ֆրանսիական հեղափոխություն)

**Նախկիններ** (), հետհեղափոխական Ֆրանսիայում ազնվականներ, որոնք հրաժարվել են ճանաչել Ֆրանսիական հեղափոխության ընթացքում Ֆրանսիայում տեղի ունեցած քաղաքական, մշակութային և սոցիալական փոփոխությունները։ Նրանց հաճախ առանձնացնում էին ինչպես վարվելակերպի հատուկ ձևի, այնպես էլ քաղաքական հայացքների համար, որոնցում նրանք հավատարիմ են մնացել նախահեղափոխական Ֆրանսիայի հայացքներին և արժեքներին։

## Պատմություն
«Նախկին» տերմինը (ci-devant) սկսել է կիրառվել ֆրանսիական բարձրագույն դասի ներկայացուցիչների նկատմամբ այն բանից հետո, երբ նրանք կորցրել են իրենց տիտղոսներն ու արտոնությունները Ֆրանսիական հեղափոխության ժամանակ։ Չնայած առաջին հանրապետությունում ազնվական տիտղոսների պաշտոնական վերացմանը, արիստոկրատների մեծ մասը չէր ընդունում այս քայլի օրինականությունը։ Մինչ այժմ Ֆրանսիայում կան ազնվական կոչումներ ունեցող ընտանիքներ։

Հեղափոխական դարաշրջանում նվաստացուցիչ իմաստ էր ներդրվում «նախկին» տերմինի մեջ, քանի որ այն սովորաբար օգտագործվում էր ազնվականության նկատմամբ թշնամական մարդկանց կողմից։ Օրինակ՝ «նախկին կոմս» կարող էին ասել մի մարդու մասին, որը «հին ռեժիմի» ժամանակ կրում էր կոմսի կոչում, իսկ հեղափոխության ժամանակ դարձել էր հասարակ քաղաքացի։ Տերմինը կարող էր օգտագործվել նաև սոցիալական երևույթների ռոյալիստական կամ արիստոկրատական բնույթն ընդգծելու համար, օրինակ՝ «Կոբլենցի նախկինները»։ Կոբլենցն այն վայրն էր, որտեղ հավաքվում էին բազմաթիվ արիստոկրատներ, որոնք փախչում էին հեղափոխության առաջին երկու տարիների ընթացքում, և որտեղ մշակվում էին միապետությունը վերականգնելու ծրագրերը։

Ֆրանսերենում տերմինը դեռ պահպանում է իր բացասական երանգը։ Նրանք, ովքեր չեն համակրում հեղափոխություններին, օգտագործում են «հին ազնվականություն» տերմինը՝ նկատի ունենալով արիստոկրատիան, որը գոյություն ուներ մինչև 1789 թվականը, որպեսզի այն տարբերվի ավելի ուշ ազնվականությունից, որը ստեղծվել է Նապոլեոն Բոնապարտի կողմից առաջին ֆրանսիական կայսրությունում կամ Լուի XVIII-ի և Շառլ X-ի կողմից Բուրբոնների վերականգնման ժամանակ։

Մշակույթում կան օրինակներ, երբ «նախկին» բառը օգտագործվում է հեգնական իմաստով հիմնականում նրանց մոտ, ովքեր քննադատում են ֆրանսիական հեղափոխությունը։ Օրինակ՝ «Կարմիր գարնանածաղիկ» (1905) վեպում նրա հեղինակը՝ բարոնուհի Օրցին, խոսում է «նախկին կոմսերի, մարկիզների, նույնիսկ դուքսերի մասին, ովքեր ցանկանում էին փախչել Ֆրանսիայից՝ Անգլիա կամ ինչ-որ այլ նույնպիսի անիծված երկիր հասնելու համար, որպեսզի այնտեղ թշնամություն գրգռեն փառահեղ հեղափոխության դեմ և բանակ հավաքեն՝ ազատելու Տամպլում գտնվող այն դժբախտ բանտարկյալներին, ովքեր ժամանակին իրենց անվանում էին Ֆրանսիայի ինքնիշխաններ»։ Նմանապես, Ջոզեֆ Քոնրադը «Աքսորյալ» վեպում (1923) գրել է «նախկինների և քահանաների որսորդի, գիլյոտինի մատակարարի, մի խոսքով՝ արյունարբուի» մասին։

## Ծանոթագրություններ

Կատեգորիա:Ֆրանսիական հեղափոխության քաղաքական խմբավորումներ
101-րդ կիլոմետր

[մինի|«101 կիլոմետր» հուշանշան, [Կալուգայի մարզի Տարուսայի շրջան]]
**«Հարյուրմեկերորդ կիլոմետր»** (), ոչ պաշտոնական տերմին, որը նշանակում է ԽՍՀՄ-ում քաղաքացիների որոշակի կատեգորիաների նկատմամբ կիրառվող իրավունքների սահմանափակման միջոց։ Նրանց արգելվում էր բնակություն հաստատել Մոսկվայի, Լենինգրադի, միութենական հանրապետությունների մայրաքաղաքների (Կիև, Մինսկ, Տաշքենդ, Քիշնև, Ռիգա, Վիլնյուս, Տալլին, Բաքու, Երևան, Թբիլիսի, Ալմա-Աթա, Աշխաբադ, Ֆրունզե, Դուշանբե), այլ խոշոր քաղաքների (Նովոսիբիրսկ, Սվերդլովսկ, Խարկով և այլն), ինչպես նաև «փակ» քաղաքներ (Սևաստոպոլ, Դնեպրոպետրովսկ, Կույբիշև)  շուրջ տարածվող 100 կմ գոտում։ Սոցիալական պաշտպանության այս միջոցը հորինել են ոչ թե բոլշևիկները, այլ դա եկել է ցարական Ռուսաստանից։ Այսպիսով, օրինակ, 1897 թվականին Սեմյոն Սերեդային մերժվել է Մոսկվայում բնակվելու իրավունքը, և նա ստիպված է եղել բնակություն հաստատել Կալուգայում, որտեղ այդ ժամանակ աքսորված էին Իոսիֆ Դուբրովինսկին, Նիկոլայ Դոբրոխոտովը, Պավել Բիկովը և այլք։

Քաղաքական բռնաճնշումների ընթացքում և դրանից հետո 101-րդ կիլոմետրից այն կողմ ուղարկում էին բռնադատվածների ընտանիքների անդամները ՌՍՖՍՀ քրեական օրենսգրքի 58-րդ հոդվածով։ Հետագայումաքսորի այդ տեսակին ենթրկվել են հիմնականում չաշխատող քաղաքացիները (պորտաբույծներ), այլախոհները, ռեցիդիվիստները և ՌԽՖՍՀ քրեական օրենսգրքի հատկապես ծանր հոդվածներով դատապարտվածները։ 1953 թվականին այս տարածքը լրջորեն համալրվել են համաներման արժանացածները։ 1980 թվականի Օլիպիական խաղերի ժամանակ այնտեղ են վտարվել բոլոր ոչ վստահելիները։ Օլիմպիադայի բացման նախօրեին Մոսկվայում «մաքրման» են ենթարկվել շուրջ 50 հազար «հակասոցիալական տարրեր»՝ մուրացկաններ, հարբեցողներ և սկանդալիստներ, որոնք վարչական կարգով ժամանակավորապես «արտաքսվել են 101 կիլոմետրից այն կողմ»։

Մոսկվայից 101 կմ հեռավորության վրա գտնվում են Ալեքսանդրովը և Պետուշկին (Վլադիմիրի մարզ), Բալաբանովոն և Բելոուսովոն (Կալուգայի մարզ), Եգորևսկը, Կոլոմնան, Շատուրան, Օրեխովո-Զուևոն, Զարայսկը, Վոլոկոլամսկը, Մոժայսկը, Ռուզան, Դուբնան, Տալդոմը, Ստուպինոն (Մոսկվայի մարզ)։ 101-րդ կիլոմետրը խստորեն չի մեկնաբանվել երկրաչափականորեն՝ Կարմիր հրապարակում կենտրոն ունեցող 100 կմ շառավղով շրջանագծի տեսքով, այլ այն բնակավայրերի ցանկի տեսքով, որոնց ավելի մոտ բնակություն հաստատելն արգելված էր։ Միևնույն ժամանակ, օրինակ, մինչև Բալաբանովո Կարմիր հրապարակից ընդամենը 86 կմ է (ուղիղ գծով), իսկ Պետուշկովից՝ 117 կմ։

## Արտացոլում ժողովրդական մշակույթում
* «Լեսոպովալ» խմբի «101-й километр» երգը
* Ալեքսանդր Ռոզենբաումի «101-й километр» երգը
* Ալեքսանդր Գալինի «Звёзды на утреннем небе» երգը

## Ծանոթագրություններ

## Արտաքին հղումներ
* 
* 
* 

Կատեգորիա:Խորհրդային դարձվածքներ
Կատեգորիա:Հալածանքներ ԽՍՀՄ-ում
Կատեգորիա:Մարդու իրավունքները ԽՍՀՄ-ում
Հայկական տնտեսագիտական հանդես

**Հայկական տնտեսագիտական հանդես,** Հայաստանի գիտությունների ազգային ակադեմիային կից «Գիտություն» հրատարակչության կողմից հրատարակվող մասնագիտական  հանդես, հրատարակվում է 2019 թվականից։

## Պատմություն
Նկատի ունենալով տնտեսության զարգացման վերաբերյալ նոր մոտեցումները և Հայաստանում տնտեսագիտական հետազոտությունները նոր մակարդակի բարձրացնելու հրատապությունը՝ 2019 թվականին Հայաստանի Գիտությունների ազգային ակադեմիայի նախագահությունը որոշել է հիմնադրել «Հայկական տնտեսագիտական հանդես» ակադեմիական պարբերականը։
Հանդեսում լուսաբանվում են տնտեսագիտական արդի հիմնահարցերը, և գիտական գնահատականներ են տրվում տնտեսության զարգացման մեթոդներին, դրանց արդյունավետությանը։ Գիտական հետազոտությունների արդյունքում բացահայտվում են տնտեսության հիմնախնդիրները, և առաջարկվում են դրանց լուծման ուղիները։

## Խմբագրական խորհուրդ
Խմբագրական խորհուրդը գլխավորում է Թավադյան Ա. Ա., նախագահ՝ Սուվարյան Յու.Մ.։
### Հայաստանից
# Աբրահամյան Վ.Գ.
# Դարբինյան Ա.Ռ.
# Հարությունյան Վ.Լ.
# Ղարիբյան Գ.Ա.
# Մայիլյան Ֆ.Ն.
# Պետրոսյան Մ.Ե.
# Սալնազարյան Ա.Բ.
# Սարգսյան Վ.Ա.
### Արտերկրից
# Աճեմօղլու Դ. (ԱՄՆ)
# Բախտիզին Ա.Ռ.(ՌԴ)
# Գրինբերգ Ռ.Ս.(ՌԴ)
# Գուսակով Վ.Գ.(Բելառուս)

## Ծանոթագրություններ

Կատեգորիա:Հայաստանի հանդեսներ
Կատեգորիա:Հայկական տնտեսական պարբերականներ
Slipgate Ironworks

**Slipgate Ironworks**,  (վաղ շրջանում՝ **Interceptor Entertainment ApS** և **Slipgate Studios ApS**), դանիակական ընկերություն, որը զբաղվում է համակարգչային խաղերի մշակմամբ, տեղակայված է Օլբորգ, հիմնադրվել է 2010 թվականին Ֆրեդերիկ Շրայբերգի կողմից։

## Պատմություն
Interceptor Entertainment ընկերությունը հիմնադրվել է 2010 թվականին Ֆրեդերիկ Շրայբերգի կողմից, այդ ժամանակահատվածում տեղակայված է եղել Հեռնինգ քաղաքում։ Ընկերության առաջին նախգիծը Duke Nukem 3D: Reloaded խաղն էր, որը Duke Nukem 3D խաղի նորացված տարբերակն էր, ցուցադրվել է 2010 թվականի հոկտեմբերին, սակայն թողարկվել է 2011 թվականի սեպտեմբերին։ 2014 թվականի փետրվարին Interceptor ցուցադրեց նոր խաղ Duke Nukem: Mass Destruction անունով։ Gearbox Software-ը, որը համարվում է Duke Nukem ապրանքանիշի սեփականատերը, հայց ներկայացրեց ընկերության դեմ, որի արդյունքում խաղը անվանափոխվեց դառնալով Bombshell։ 2014 թվականին Interceptor SDN Invest համասեփականատերը ձեռք բերեց 3D Realms-ը։

2016 թվականի սեպտեմբերին Interceptor և 3D Realms ներկայացրեցին Rad Rodgers պլատֆորմային խաղը, որը մշակված էր Unreal Engine 4 շարժիչի հիման վրա Kickstarter-ում ընկերությունը մեկներկեց դրամահավաք, նպատակ ունենալով հավաքել 50 000 դոլլար։ Արդյունքում 30 օրվա ընթացքում հավաքվեց 81861 դոլլար գումար։ 2017 թվականին Interceptor հայտարարեց վերակազմավորման մասին, սպասվում էր նոր անուն մոտակա ամիսների ընթացքում։ Ընկերությունը անվանափոխվեց դառնալով Slipgate Studios և վաճառեց Rad Rodgers-ի մտավոր սեփականությունը THQ Nordic ընկերությանը։ Շփոթմունքից խուսափելու համար ընկերությունը Slipgate Studios անվնումը, որով կար ընկերությունը Լաս Վեգասում, փոխարինեց Slipgate Ironworks-ով։

2021 թվականին Embracer Group-ը հայտարարեց Slipgate Ironworks-ի գնման մասին։

## Խաղերի ցանկ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Արմսվիսբանկ

**«Արմսվիսբանկ»** փակ բաժնետիրական ընկերություն, Հայաստանում գործող բանկ։ Արմսվիսբանկ ՓԲԸ-ն մասնավոր և ներդրումային բանկ է, որի գլխամասային գրասենյակը գտնվում է Երևանում։

## Պատմություն
Հիմնադրվել է 2004 թվականի հոկտեմբերի 7-ին։  2005 թվականի փետրվարի 25-ին Հայաստանի կենտրոնական բանկի կողմից ստացել է բանկային գործունեության թիվ 84 լիցենզիա։

Բանկն ունի երկու հիմնական բաժնետեր՝ «HVS Holding» GmbH (բաժնետոմսերի 87,53%) և «FMTM Distribution» ՍՊԸ-ն (բաժնետոմսերի 12,47%)։

## Ծառայություններ
Բացի ավանդական բանկային ծառայություններից, ինչպիսիք են վարկերը, ավանդները, քարտային գործարքները, տեղական և միջազգային վճարումները, բանկն առաջարկում է նաև այլընտրանքային ֆինանսավորման ծառայություններ, առևտրի ֆինանսավորման գործիքներ (ֆակտորինգ, գնման պատվերի ֆինանսավորում, արտահանման ֆինանսավորում, ներմուծման ֆինանսավորում, ակրեդիտիվներ, երաշխիքներ և այլն), ներդրումային ծառայություններ, էսքրոու և ոսկով հաշիվների բացում, ինչպես նաև ածանցյալ գործիքների հետ գործարքներ և այլ ծառայություններ։

## Մրցանակներ
2019, 2020, 2021 և 2022 թվականներին Վերակառուցման և զարգացման եվրոպական բանկի (ՎԶԵԲ) կողմից բանկն արժանացել է «Հայաստանի ամենաակտիվ թողարկող բանկ» մրցանակին։

2021 և 2022 թվականներին բանկն արժանացել է «Առաջատար գործընկեր բանկ Հայաստանում» մրցանակին, իսկ 2022 թվականին ճանաչվել է «Լավագույն ՓՄՁ գործարք-Թողարկող Բանկ» Ասիական զարգացման բանկի (ԱԶԲ) կողմից։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Հայաստանի բանկեր
Եսայիներ

**Եսսենացիներ, Եսսէնէաններ, Կումրանցիներ** (եբրայերեն אִסִּיִים‎, Isiyim; հունարեն Εσσηνοι, Εσσαίοι, Ὀσσαιοι, Ὀσσηνοί) հրեական աղանդներից մեկն է, որն առաջացել է մ.թ.ա. 2-րդ դարի առաջին քառորդի սկզբին։

Եսայիների մասին նախնական տեղեկությունները գտնվում են Փիլոն Ալեքսանդրացու, Հովսեփոս Փլավիոսի և Պլինիոս Ավագի աշխատություններում։ Առաջին երկու անվանված պատմաբանների ժամանակ նրանց թիվը մոտ 4000 էր։ Ցրված լինելով Հրեաստանում՝ նրանք սկզբում ապրում էին քաղաքներում և գյուղերում՝ ասիդացիների անվան տակ և, ինչպես կարծում են նորագույն շրջանի գիտնականները, նրանք ստեղծեցին ազգային մի կուսակցություն, որը պայքարում էր մեկ այլ, ավելի հզոր կուսակցության՝ հելլենիստների դեմ։ Այնուհետև, ըստ Փիլոնի, զզվելով քաղաքների պղծված սովորույթներից, և ըստ վերջին հետազոտողների, կորցնելով հրեական կյանքի ազգային սկզբունքների համար պայքարում հաջողության հասնելու հույսը, եսայիները հեռանում են Մեռյալ ծովից դեպի հյուսիս-արևմուտք և այնտեղ ստեղծելով առանձին գաղութներ, խուսափում են մնացյալ ցեղերի հետ հանդիպելուց նույնիսկ Երուսաղեմի տաճարում։ Նրանք ստեղծում են խիստ փակ կարգ, ապրում ամուրի, բայց ընդունում և դաստիարակում այլոց երեխաներին՝ ընդունելով նրանց համայնք՝ երեք տարվա փորձարկումից հետո։

Եսայիները համբավ են ձեռք բերել ժամանակակից շրջանում կրոնական փաստաթղթերի մի մեծ խմբի հայտնաբերումից հետո, որը հայտնի է որպես Մեռյալ ծովի ձեռագրեր, որոնք սովորաբար համարվում են Եսայիների գրադարանը։ Այդ փաստաթղթերում պահպանվել են եբրայերեն Աստվածաշնչի մի քանի օրինակներ, որոնք մնացել են անվնաս մ.թ.ա. 300 թվականից մինչև դրանց հայտնաբերումը՝ 1946 թվականին։

## Ծանոթագրություններ

Կատեգորիա:Իսրայելի պատմություն
Ավրորայի լուսաբացը

**«Ավրորայի լուսաբացը»**, Իննա Սահակյանի նկարահանած վավերագրական-անիմացիոն ֆիլմ, որը ստեղծվել է Զորյան ինստիտուտի գիտական աջակցությամբ և Հայոց ցեղասպանության բանավոր պատմության արխիվի հիման վրա։

## Սյուժե
14-ամյա Ավրորա Մարտիկանյանը սեփական աչքերով է տեսնում և ապրում հայերի ցեղասպանության արհավիրքը։ Ցեղասպանությունից մազապուրծ հասնում է Ամերիկա, որտեղ նրա կյանքի ողբերգության պատմությունը դառնում է մշակութային իսկական սենսացիա։ Ավրորայի կյանքի պատմության հիման վրա նկարահանված ֆիլմը, որտեղ նա հանդես է գալիս գլխավոր հերոսի կերպարում, ցնցում է Ամերիկան՝ Ավրորային դարձնելով ԱՄՆ-ի պատմության մեջ ամենամեծ բարեգործական արշավի դեմքը։ Նրա կյանքի ոդիսականը պատմում է, թե ինչպես է հերոսուհին դիմակայում ճակատագրի դաժան հարվածներին, անցնում ցավի ու դառնության միջով՝ չկորցնելով կյանքում ամենակարևորը՝ մարդ մնալու կարողությունը։

## Դերերում
* Անժելիկա Հակոբյան
* Արփի Պետրոսյան
* Շուշան Աբրահամյան

## Մրցանակաբաշխություններ, անվանակարգեր
* 2022 թվականին ֆիլմը արժանացել է Ասիա-Խաղաղoվկիանոսյան Էկրանավորման մրցանակին «Լավագույն անիմացիոն ֆիլմ» անվանակարգում։
* «Ավրորայի լուսաբացը» ընդգրկվել է վավերագրական ֆիլմերի IDFA փառատոնի (Ամստերդամի վավերագրական ֆիլմերի միջազգային փառատոն) Best of Fests («Փառատոների լավագույն ֆիլմեր») բաժնում։

## Տես նաև
* Հոգիների աճուրդ

## Ծանոթագրություններ

## Արտաքին հղումներ
* Շերը Լոս-Անջելեսում ներկա է եղել «Ավրորայի լուսաբացը» ֆիլմի ցուցադրմանը
* «Ավրորայի լուսաբացը» միջազգային մամուլի էջերում
* Aurora’s Sunrise - IDFA
* ‘Aurora’s Sunrise’ Trailer: Armenia’s Submission For Oscars International Film Category Tells Remarkable “Forgotten Story Of Survival”
* AURORA – STAR WIDER WILLEN

Կատեգորիա:2020-ականների անգլերեն ֆիլմեր
Կատեգորիա:2022 ֆիլմեր
Կատեգորիա:Իննա Սահակյանի ֆիլմեր
Կատեգորիա:Հայերեն ֆիլմեր
Կատեգորիա:Հայկական ֆիլմեր
Կատեգորիա:Ֆիլմեր Հայոց ցեղասպանության մասին
Կատեգորիա:Գերմանական վավերագրական ֆիլմեր
Կատեգորիա:2020-ականների գերմանական ֆիլմեր
Վիվիան Կուբրիկ

**Վիվիան Վանեսա Կուբրիկ** (, , հանդես է եկել նաև **Էբիգեյլ Միդ** կեղծանունով, ), ամերիկացի կոմպոզիտոր, կինոռեժիսոր, կինոօպերատոր և կինոմոնտաժող։

## Կենսագրություն
Վիվիան Վանեսա Կուբրիկը ծնվել է 1960 թվականի օգոստոսի 5-ին Լոս Անջելեսում (Կալիֆորնիա նահանգ, ԱՄՆ) ռեժիսոր Սթենլի Կուբրիկի (1928-1999) և դերասանուհի Քրիստիանա Կուբրիկի (օրիորդական ազգանունը՝ Հարլան, 1932) ընտանիքում, որոնք ամուսնացած են եղել 1958 թվականից մինչև Սթենլի Կուբրիկի մահը։ Վիվիանն ունեցել է ավագ քույր՝ Անյա Կուբրիկը (1959-2009) և մոր առաջին ամուսնությունից խորթ ավագ քույր՝ Կատարինա Կուբրիկը (1953)։ Հոր ընտանիքը հրեա է։

## Գործունեություն
1968-1987 թվականներին Վիվիանը խաղացել է 4 ֆիլմում, որոնցից ամենահայտնին «Փայլատակում» (1980) պարահանդեսի ժամանակ բազմոցին նստած ծխող հյուրի դերն է։ Դերասանուհու կարիերան ավարտելուց հետո Կուբրիկը հանդես է եկել որպես 4 ֆիլմեր կոմպոզիտոր, ռեժիսոր, օպերատոր և մոնտաժող։
### Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Ամերիկացի կինոռեժիսորներ
Կատեգորիա:Սթենլի Կուբրիկ
Կատեգորիա:20-րդ դարի ամերիկացի երաժիշտներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի կինոօպերատորներ
Կատեգորիա:Ամերիկացի կինոկոմպոզիտորներ
Կատեգորիա:Ամերիկացի կին ռեժիսորներ
Կատեգորիա:Ամերիկացի երեխա դերասանուհիներ
Կատեգորիա:Բեմական կեղծանուններ